burgasdotpro/wikipedia huggingface dataset:
List záporožských kozákov tureckému sultánovi

List záporožských kozákov tureckému sultánovi je označenie viacerých písomných pamiatok z korešpondencie medzi záporožskými kozákmi a tureckým sultánom z obdobia 17. a 18. storočia. Autentickosť týchto dokumentov je podľa viacerých odborníkov sporná, najmä v dôsledku toho, že sa stala istou formou legendy a často bola pozmeňovaná ľudovým podaním. Listy boli písané v priebehu 17. a (alebo) 18. storočia. Boli koncipované kozáckym atamanom a adresované tureckému sultánovi. Krátka odpoveď patrí medzi najznámejšie príklady nediplomatického a urážlivého konania v zahraničnej politike.
Datovanie textu.
Najstarší rukopis korešpondencie tureckého sultána a kozákov a nemecké vydanie listu zo 17. storočia obsahujú iba krátky variant listu bez nadávok. List navyše hovorí nie o záporožských ale čyhyrynských kozákoch. Rozsiahlejšie verzie listu, ktoré obsahujú list tureckého sultána záporožským kozákom, sú známe iba z mladších rukopisov 18. storočia. Nie je jasné, či ide o listy inšpirované staršími písomnosťami. V populárnych textoch sa často pre zvýšenie záujmu objavujú kombinácie oboch textov, teda list sultána zo 17. storočia a hanlivá odpoveď kozákov z konca 18. storočia.
Autorstvo listov je pripisované rôznym osobám. Najčastejšie je za autora považovaný ataman Zacharčenko, Ivan Sirko a ďalší. Rovnako aj osoba adresáta je nejasná – Osman, Mustafa, Ahmed II., Ahmed IV., Mehmed IV. a iní.
Znenie listov.
Existuje niekoľko variantov textu listov. Predložený text sa zakladá na preklade z ruského zborníka "Darvinskij sbornik istorii Zaporožskoj Seči". Dielo odkazuje na list z konca 17. storočia. Podľa populárnej historky napísali list kozáci pod vedením svojho atamana ako odpoveď na sultánov list, ktorý poslal kozákom po porážke jeho vojsk (kozákmi) v nedávnej bitke.
List tureckého sultána:
Odpoveď kozákov:
Ohlas v kultúre.
List sa stal inšpiráciou pre známy obraz I. J. Repina "Záporožskí kozáci píšu list tureckému sultánovi", dokončený roku 1891. List inšpiroval aj mnohých sovietskych vojakov a partizánov cez druhú svetovú vojnu k napísaniu hanlivých listov určených rôznym predstaviteľom krajín Osi.
Poznámky.
 sagajdak – tulec na šípy
Nemecké národné lakrosové družstvo mužov

Nemecké národné lakrosové družstvo mužov je národné družstvo mužov, ktoré reprezentuje Nemecko v medzinárodných lakrosových súťažiach, podujatiach a priateľských zápasoch. Funguje pod záštitou "Deutscher Lacrosse Verband" (DLAXV). Jeho najvýraznejším úspechom je 6. miesto na majstrovstvách sveta či víťazstvo na majstrovstvách Európy v roku 2001. 
Svoj prvý reprezentačný zápas odohralo v roku 1994. O rok neskôr sa predstavilo na prvých majstrovstvách Európy, na ktorých sa zúčastňuje pravidelne. Na ME 2012 družstvo neobhájilo striebro spred 4 rokov a skončilo až na 5. pozícii. Pritom na predchádzajúcich 5 európskych šampionátoch získalo zakaždým medailu. V roku 2016 viedol družstvo ako hlavný tréner Američan Dan Hettler.
Chlorid ciničitý

Chlorid ciničitý (SnCl4) je bezfarebná kvapalná látka, ktorej výpary pri kontakte so vzduchom vytvárajú nepríjemný zápach. Spoločne s chloridom cínatým sú jediné chloridy cínu.
Výroba.
Chlorid ciničitý sa priemyselne vyrába reakciou cínu s plynným chlórom.
Laboratórne je ho možné vyrobiť z koncentrovanej kyseliny chlorovodíkovej a cínu, ale vzniká väčšie či menšie množstvo chloridu cínatého, podľa schémy:
Reakcie.
Bezvodný chlorid ciničitý je silnou lewisovou kyselinou. S kyselinou chlorovodíkovou reaguje za vzniku kyselinu hexachlórciničitej H2[SnCl6].
Použitie.
V prvej svetovej vojne bol používaný ako nesmrtiaca chemická zbraň, pretože jeho výpary pri kontakte so vzduchom vytvárajú nepríjemný dym. Ku koncu vojny bol nahradený zmesou chloridu kremičitého SiCl4 a chloridu titaničitého TiCl4. V súčasnosti sa používa ako východisková látka pre organokovové zlúčeniny cínu.
Libuša (kňažná)

Libuša je mýtická česká kňažná a manželka Přemysla Oráča, zakladateľa dynastie Přemyslovcov. Podľa legendy to bola najmladšia dcéra (taktiež mýtického) Kroka, kniežaťa z kmeňa Čechov, a mala schopnosť predpovedať budúcnosť. 
Podľa vzoru otca a na jeho prianie sa stala vojvodkyňou a za manžela si vybrala Přemysla z rodu Stadicov, s ktorým splodili troch synov – Radobýla, Lidomíra a najstaršieho Nezamysla, ktorý sa po otcovi ujal vlády. 
Najstaršie zachytené povesti o Libuši a Přemyslovi nájdeme v Kristiánovej legende a Kosmovej kronike. Ďalej ju spracoval napríklad Václav Hájek z Libočan alebo Alois Jirásek
Florence and the Machine

Florence and the Machine (štylizované ako Florence + the Machine) je anglická indie rocková skupina, ktorej členmi sú speváčka Florence Welch a klávesistka Isabella "Machine" Summers a ďalší spolupracujúci hudobníci. Skupina je držiteľom mnohých cien a nominácií vrátane dvoch cien Brit Awards z 12 nominácií, bola šesťkrát nominovaná na Grammy Award, trikrát na Mercury Prize či štyrikrát na MTV Europe Music Awards.
Debutový album skupiny s názvom "Lungs" bol vydaný dňa 6. júla 2009 a v britskom rebríčku UK Albums Chart obsadil počas prvých piatich týždňov 2. miesto. Dňa 15. januára 2010 dosiahol album 1. priečku potom, ako sa v rebríčku udržal 28 týždňov. Druhý štúdiový album "Ceremonials" vydaný v októbri 2011 debutoval na vrchole britského albumového rebríčka a na 6. priečke v americkom rebríčku Billboard 200. Posledný album "How Big, How Blue, How Beautiful" vyšiel 29. mája 2015.
Hudba skupiny Florence and the Machine je označovaná ako kombinácia viacerých žánrov vrátane rocku a soulu.
Vplyvy a štýl.
Florence Welch je prirovnávaná k speváčkam ako Kate Bush, Siouxsie Sioux, PJ Harvey a Björk. Štýl skupiny Florence and the Machine je označovaný ako „tmavý, mohutný a romantický“. Ich hudba je zmesou „klasického soulu a anglického art rocku“.
Dusičnan sodný

Dusičnan sodný alebo triviálne čílsky liadok (NaNO3) je tuhá biela látka. Je ľahko rozpustná vo vode, preto sa vyskytuje najmä v suchých oblastiach. Používa sa ako zložka hnojív, pri výrobe skla, v pyrotechnike, v potravinárskom priemysle na konzervovanie a udržiavanie sfarbenia mäsových výrobkov ako E251. Ako minerál sa volá nitronatrit.
Výroba.
Dusičnan sodný sa dá vyrobiť neutralizáciou kyseliny dusičnej hydroxidom sodným.
Amatérsky je často vyrábaný z dusičnanového hnojiva s obsahom dusičnanu vápenatého a dusičnanu amónneho.
Vodný roztok tohto hnojiva sa prefiltruje na odstránenie nerozpustných prímesí. Následne sa do tohto roztoku pridá hydroxid sodný a prebehne reakcia:
Vzniknutý roztok už niekoľko sekúnd po reakcii začne nepríjemne zapáchať a vzniknutý hydroxid vápenatý sfarbí roztok do biela.
Amoniak z roztoku vyprchá a z hydroxidu vápenatého vznikne uhličitan vápenatý a ten sa usadí na spodku nádoby.
Reakcie.
Veľmi dôležitá reakcia dusičnanu sodného je jeho rozklad (380 °C) na kyslík a dusitan sodný, ten prebieha podla rovnice:
Keď sa pridá síra tak horí podľa rovnice:
Z dusičnanu sodného sa dá pripraviť kyselina dusičná jeho reakciou s kyselinou sírovou podľa rovnice:
Haimón

Haimón ( – "Haimón", ) môže byť v gréckej mytológii:
Linos

Linos (starogr. "Λῖνος" – "Linos", ) môže byť:
Živičník (rod)

Živičník (lat. "Xanthorrhoea") je rod jednoklíčnolistových rastlín z čeľade asfodelovité ("Asphodelaceae"). Staršie sa zaraďoval do čeľade "Xanthorrhoeaceae", ktorá v širšom zmysle mala rovnaký rozsah ako dnešná čeľaď asfodelovité a v užšom zmysle obsahovala len tento jeden rod. 
Opis.
Sú to vytrvalé xerofytické rastliny stromovitého charakteru s netypickým sekundárnym tlstnutím, niekedy však môže byť kmienok veľmi krátky, majú podzemky až hľuzy. Obsahujú živicu, často žltej (ale niekedy aj hnedej alebo červenej) farby. Listy sú jednoduché, prisadnuté, špirálovito usporiadané, vo výrazných vrcholových ružiciach, s listovými pošvami. Čepele sú čiarkovité, celokrajné, so súbežnou žilnatinou, kožovité. Kvety sú usporiadané do súkvetia, nápadných mnohopočetných klasov. Kvety sú obojpohlavné, malé, skladajú sa zo 6 okvetných lístkov, ktoré sú nenápadné, listenovitého charakteru, volné, v 2 lôžkach, kedy vonkajšie sú kratšie a tuhšie. Tyčiniek je 6, sú voľné. Gyneceum sa skladá z 3 plodolistov, semenník je vrchný, plodom je tobolka, chrupavkovitá až drevnatá.
Rozšírenie vo svete.
Je známych asi 30 druhov, ktorých rozšírenie je obmedzené na Austráliu a Tasmániu.
Žlunické polesí

Žlunické polesí je prírodná pamiatka ev. č. 1988 blízko obce Sekeřice v okrese Jičín. Oblasť spravuje Agentúra ochrany prírody a krajiny ČR.
Dôvodom ochrany je zachovanie lesného komplexu s výskytom chránených a ohrozených druhov rastlín. Rastú tu napríklad ľubovník chlpatý ("Hypericum hirsutum"), mednička jednokvetá ("Melica uniflora") atp. Vyskytujú sa tu dravci ako jastrab či jastrab krahulec ("Accipiter nisus").
Kvalifikácia na Majstrovstvá Európy v basketbale žien 2013

Kvalifikácia na Majstrovstvá Európy v basketbale žien 2013 bola kontinentálna kvalifikácia v basketbale žien, ktorú organizuje Európska basketbalová federácia (FIBA Europe). Zúčastnilo sa jej 25 európskych štátov, ktoré bojovali o 10 miesteniek na záverečný turnaj v 5 skupinách kvalifikácie. Prebiehala od 12. júna do 14. júla 2012.
Priamy postup.
Priamo postúpila hostiteľská krajina, dvaja účastníci Olympijských hier 2012 a trojica najlepšie umiestnených tímov z ME 2011:
Nasadenie do výkonnostných košov.
FIBA Europe nasadila tímy do výkonnostných košov podľa umiestnenia tímov na predchádzajúcej kvalifikácii a finálovom turnaji ME 2011.
Žlna žltotylová

Žlna žltotylová (iné názvy: žlna žltotylá, žlna žltohrdlá, ďateľ žltotylý; lat. "Chrysophlegma flavinucha", "Picus flavinucha") je asi veľký druh ďatľotvarého vtáka z čeľade žlnovité ("Picidae").
Je celá prevažne olivovo zelená so šedo-hnedou spodinou tela, žltým tylom, čiernym chvostom, svetlým zobákom a červeno pruhovanými krídlami.
Vyskytuje sa v subtropických alebo tropických vlhkých nížinných a hmlových lesoch na rozsiahlom území južnej a juhovýchodnej Ázie, konkrétne na území Bangladéša, Bhutánu, Kambodže, Číny, Indie, Indonézie, Laosu, Malajzie, Mjanmarska, Nepálu, Thajska a Vietnamu.
Picus (žlna)

Picus (po slovensky žlna) je rod žlnovitých (=ďatľovitých) vtákov. Staršie (do roku 2008) sa pod tento rod zaraďovali aj druhy rodu Chrysophlegma (žlna); o ešte staršej definícii tohto rodu pozri článok Picus.
Charakteristika.
Živia sa hmyzom ako ostatné ďatlovité, občas prehltnú aj ovocie alebo vajce. Oproti ďatľom trávia na stromoch menej času, občas lovia aj v mraveniskách či termitiskách. Na Slovensku žijú dva druhy – žlna zelená a žlna sivá.
Druhy.
Najčastejšie sa uvádzajú tieto druhy (bez druhov z rodu Chrysophlegma):
Niektoré zdroje uvádzajú ako samostatné druhy niektoré poddruhy vyššie uvedených druhov.
Žĺtkový vačok

Žĺtkový vačok je zárodočný vačok vyskytujúci sa u niektorých skupín živočíchov v ranom štádiu ich vývoja. Ide o vak na brušnej strane tela, ktorý obsahuje látky určené k výžive organizmu, dokiaľ nie je sám schopný prijímať potravu zo svojho okolia. Počas vstrebávania látok zo žĺtkového vačka dochádza k jeho postupnému obrastaniu, až nakoniec celkom zaniká.
Gabriela Hermélyová

Gabriela Hermélyová (* 10. jún 1932, Košice – † 14. august 2016, Bratislava) bola slovenská swing-jazzová speváčka a klaviristka.
Žleby (rozlišovacia stránka)

Žleby môže byť:
Žleby (prírodná pamiatka)

Žleby je prírodná pamiatka ev. č. 2170 blízko obce Zálesí v okrese Znojmo v nadmorskej výške 429 – 432 metrov. Oblasť spravuje AOPK Havlíčkův Brod.
Dôvodom ochrany je mokraďová vegetácia s vysokými ostricami, bohatý výskyt žltohlava európskeho.
Žlna

Žlna môže byť:
Chrysophlegma

Chrysophlegma (po slovensky žlna) je rod vtákov z čeľade žlnovité. Staršie (do roku 2008) sa zaraďoval pod rod Picus, preto s ním má zhodný slovenský názov.
Žilnatina

Žilnatina môže byť:
Živičník

Živičník môže byť:
Linus

Linus môže byť:
Apidológia

Apidológia (staršie apistika) je vedný odbor o včele medonosnej. Slovo apidológia je odvodené z latinského názvu včely ("apis") a slova "logos" (slovo, veda). Radí sa do oblasti aplikovanej entomológie.
Osoba zaoberajúca sa apidológiou sa nazýva apidológ alebo apidologička.
Širší pojem (v slovenčine zatiaľ zriedkavo používaný) je melitológia, ktorá sa zaoberá štúdiom všetkých druhov včiel.
Významnými súčasťami apidológie (a podobne aj melitológie) sú anatómia, fyziológia, patológia a morfológia včely (medonosnej). V rámci fyziológie včely sa vyvinula ešte behaviorológia, ktorá sa zaoberá štúdiom správania sa včiel v rôznych podmienkach a etológia, ktorá študuje životné prejavy včely (ako sú inštinkty, zvyky a celkový spôsob života včiel).
Libuša

Libuša môže byť:
Platt Adams

 
 
Platt Adams (* 23. marec 1885, Belleville, New Jersey, USA – † 27. február 1961, Normandy Beach, New Jersey, USA) bol americký atlét. Zúčastnil sa na dvoch olympijských hier, v roku 1908 v Londýne a 1912 v Štokholme. Pochádzal z atletickej rodiny, jeho starší brat Ben Adams získal dve medaily na olympijských hrách.
Letné olympijské hry.
Letné olympijské hry 1908.
Súťažil v troch disciplínach. V trojskoku skončil na piatom mieste výkonom , čím zaostal za tretím Edvardom Larsenom z Nórska o . Súťaž vyhral Američan Tim Ahearne výkonom , čo bol aj nový olympijský rekord. 
V disciplíne skok do výšky z miesta skončil delenom piatom mieste spolu s ďalšími dvoma pretekármi. Skočil . K delenému druhému miestu mu chýbalo a na víťaza Američana Raya Ewryho .
Zúčastnil sa aj skoku do diaľky z miesta. Skončil na delenom šiestom mieste spolu s krajanom Frankom Holmesom výkonom . Súťaž vyhral Ray Ewry výkonom , tretí skončil Martin Sheridan výkonom .
Letné olympijské hry 1912.
Po medailovo neúspešnej olympiáde 1908 sa dokázal presadiť o štyri roky neskôr. V skoku do výšky z miesta sa stal výkonom olympijským víťazom. V skoku do diaľky z miesta získal striebornú medailu výkonom a len o jeden cm zaostal za prvým Konstantinosom Tsiklitirasom. Súťažil aj v trojskoku, kde skončil na piatom mieste výkonom . K tretiemu miestu Švéda Erika Almlöfa mu chýbalo . Vyhral tiež Švéd Gustaf Lindblom výkonom . V skoku do výšky skončil na delenom 23. mieste spolu s ďalšími štyrmi atlétmi výkonom , no skákal len výšky 160 a . Tie skočil na prvý pokus. Zvyšné tri (175, 180 a ) vynechal.
Haimón (syn Kreonta)

Haimón (starogr. "Αἵμων" – "Haimón", ) je v gréckej mytológii syn tébskeho kráľa Kreonta a jeho manželky Eurydiky.
Haimón bol snúbencom Antigony, dcéry tébskeho kráľa Oidipa, ktorý bol vypovedaný z Téb za neúmyselné zločiny predpovedané dávnou veštbou – zabil totiž nevedomky vlastného otca, kráľa Laia a následne sa oženil s vlastnou matkou Iokastou. 
Keď sa to po rokoch dozvedel, sám sa oslepil, nechcel už vidieť slnečný jas, ktorý mu ukazoval temnú hĺbku jeho pádu. Antigona potom svojho otca sprevádzala a opatrovala vo vyhnanstve, až do jeho smrti.
Jej bratia Eteokles a Polyneikes sa domáhali vlády v Tébach a tak sa z nich stali nepriatelia. Eteokles bažiaci po moci Polyneika nakoniec s pomocou strýka Kreonta z Téb vyhnal, ale Polyneikes sa uchýlil v Argu u kráľa Adrasta a spolu s ním a s ďalšími vodcami zhromaždili armádu a napadli Téby. V tejto vojne zvanej Siedmi proti Tébam, bratia Eteokles a Polyneikes zomreli po vzájomnom súboji. Kým bol Eteoklovi usporiadaný pohrebný obrad, mŕtve telo Polylneika nesmelo byť z príkazu kráľa Kreóna pod hrozbou smrti pochované.
Antigona a Argeia, manželka Polyneika ho aj napriek zákazu pochovali. Neposlúchli, aby jeho duša mohla opustiť telo a nájsť večný pokoj. Kým sa Argeii potom podarilo utiecť, Antigonu zajali a Kreón sa ju rozhodol potrestať, chcel ju najprv nechať zavraždiť pred očami svojho syna, nakoniec však rozkázal, aby ju zamurovali v kráľovskej hrobke.
Haimón sa proti príkazu otca postavil, prosil a presviedčal. Až strach z pomsty bohov za taký krutý čin donútil Kreóna vrátiť Antigone slobodu. Keď však otvorili hrobku, bolo už neskoro, Antigona sa medzitým v hrobke obesila.
Haimón sa potom zo žiaľu pred očami svojho otca prebodol mečom.
Bratislavský šermiarsky spolok

Bratislavský šermiarsky spolok je združenie ľudí, ktorí sa venujú rekonštrukcii šermu v tradícii "Kunst des Fechtens" v praktickej a teoretickej rovine. Spolok sa zaoberá bojom dlhým mečom, tesákmi, dýkami, rapírmi, drevcovými zbraňami a zápasom, tzv. "Ringkunst". Výhradným zameraním je teda šerm a boj ako taký, reálie patria k marginálnym záujmom spolku.
História.
Počiatky združenia siahajú do roku 2007, kedy sa členovia spolku vyčlenili z viacerých združení historického šermu za účelom primárneho štúdia pôvodných dobových prameňov. 
Združenie sa aktívne podieľa na experimentálnej rekonštrukcii a k náplni jeho aktivít patrí aj lokalizácia, prepis, preklad a výklad pôvodných diel zaoberajúcich sa umením šermu. Členovia spolku sa aktívne zúčastňujú eventov a súťaží ako na Slovensku, tak v zahraničí. Úzko spolupracuje so združeniami s podobným zameraním a je vedúcim členom neformálneho zoskupenia "Fecht-kunst.eu Society".
Preklady a transkripcie.
Jedna z aktivít spolku je prepis a preklad pôvodných diel zaoberajúcich sa šermom. Členovia spolku dovedna preložili alebo prepísali viac ako tucet spisov o stredovekom šerme. Časť prekladov je dostupná voľne na webe. Ďalšie preklady sú postupne revidované a ich vydanie sa pripravuje.
Niektoré prepisy a preklady
Kosmas

Kosmas (asi 1045, Zdice – † 21. október 1125) bol prvý známy český kronikár, autor Kosmovej kroniky ("Chronica Boemorum"). 
V rokoch 1120 až 1125 bol dekanom pražskej kapituly pri katedrále svätého Víta, Václava a Vojtecha. Takmer všetky dnes známe informácie o Kosmovi pochádzajú z jeho kroniky, kde sa niekoľkokrát zmienil o sebe a svojich príbuzných. Na svoju dobu sa dožil vysokého veku, asi 80 rokov. 
Vzdelanie a kariéra.
O jeho pôvode sa vie len málo a prakticky všetky o ňom známe informácie pochádzajú z jeho textov. Je pravdepodobné, že pochádzal zo Zdic pri Beroune z rodiny duchovného a nadviazal na otcovu kariéru. Po absolvovaní pražskej katedrálnej školy študoval v škole pri katedrále sv. Lamberta v Lutychu, ktorá patrila k najlepším v Európe. Je možné, že si Kosmas následne zvyšoval vedomosti i na iných európskych školách.
Do Čiech sa vrátil až začiatkom 90. rokov 11. storočia a stal sa členom pražskej kapituly. V rokoch 1091/1092 bol zrejme členom výpravy pražského biskupa Kosmasa a olomouckého biskupa Ondreja za cisárom Henrichom IV. do Mantovy a v roku 1094 sa zúčastnil ich vysvätenia mohučským arcibiskupom. Po návrate sa zaradil do skupiny kňazskej inteligencie v krajine, ktorá tvorila svojbytnú skupinu s vlastnou kultúrou a tvorila protipól konkurenčnej, najmä nemeckej skupine kňazov. 
11. októbra 1099 získal Kosmas v Ostrihome kňazské vysvätenie a pravdepodobne už v roku 1110 pôsobil ako dekan pražskej kapituly.
Rodina.
Z kroniky je známe meno Kosmovej ženy a syna; o žene Božetěche sa zmieňuje v súvislosti s jej úmrtím 23. januára 1117, syn Henrich je spomenutý v roku 1123, kedy bol členom výpravy do Jeruzalema. Opätovne sa syn spomína už ako kanonik a po roku 1148 i pražský prepošt. Rok predtým (1147) sa s Henrichom Zdíkom (s ktorým býva nesprávne stotožňovaný) zúčastnil krížovej výpravy proti Prusom.
Jošihito

Jošihito alebo posmrtným menom Taišó (* 31. august 1879, Tokio – † 25. december 1926, Hajama, Kanagawa) bol 123. japonský cisár. Predchodca japonského cisára Hirohita. Obdobie jeho vlády od 30. júla 1912 do 25. decembra 1926 sa označuje ako obdobie Taišó. Na trón nastúpil po svojom otcovi cisárovi Macuhitovi, ktorého obdobie sa volalo Meidži.
10. mája 1900 sa oženil s vtedy 15-ročnou princeznou Kudžó Sadako (neskoršia cisárovná Teimei). Mali 4 deti:
Loreen

Loreen (vlastným menom Lorine Zineb Nora Talhaoui; * 16. október 1983, Štokholm, Švédsko) je švédska speváčka. V roku 2012 vyhrala Eurovision Song Contest s piesňou „Euphoria“ a následne aj v roku 2023 s piesňou „Tattoo“.
Kosmova kronika

Kosm(as)ova kronika alebo Kosm(as)ova kronika česká (lat. orig. "Chronica Boemorum", v presnom preklade "Kronika Čechov") je najstaršia česká kronika týkajúca sa dejín Čechov. Pôvodný text bol napísaný po latinsky a jeho autorom bol Kosmas, dekan pražskej svätovítskej kapituly.
Obsah kroniky.
Kronika je rozdelená do troch kníh; začína stavbou Babylonskej veže a vznikom Čechov a chronologicky postupuje až do Kosmasovej súčasnosti.
Najvýznamnejšie rukopisy Kosmasovej kroniky.
Pôvodný rukopis Kosmasovej kroniky sa nedochoval a dnes je známych celkom 15 rukopisov. 
Pokračovatelia Kosmovi a další vplyv kroniky.
Kosmova kronika sa stala známou čoskoro po svojm vzniku, bola často opisovaná a stala sa predlohou pre dalšie pokusy spracovať české dejiny po roku 1125. Týmto kronikárom, ktorí na Kosmovu kroniku nadviazali, sa hovorí pokračovatelia Kosmovi a patrí sem Kanovník vyšehradský, Mních sázavský alebo Vincentius a Jarloch. Kroniku ak svoj zdroj popri tom používala väčšina neskorších českých stredovekých kronikárov (výrazne např. Dalimil, Přibík Pulkava z Radenína) alebo i Václava Hájek z Libočan.
ČFK Nitra

ČFK Nitra je slovenský futbalový klub z Nitry.
História oddielu.
Klub ČFK vznikol v roku 1945 najprv pod menom Dynamo Čermáň. V 70-tych rokoch sa klub premenoval na Strojár Nitra za podpory Nitrianskych strojární. V tej dobe sa klub prebojoval až do vtedajšej federálnej tretej ligy. V sezóne 2002/2003 z tretej ligy vypadol. Po slabých rokoch sa klubu opäť podarilo prebojovať do tretej ligy západ, pričom sa následne premenoval na svoj dnešný názov ČFK Nitra.
Chlorid dusitý

Chlorid dusitý (NCl3, iné názvy: trichlóramín, trichlórnitrid, chlorodusík) je anorganická zlúčenina. Táto žltá, olejovitá, štipľavo páchnuca kvapalina je najrozšírenejším vedľajším produktom reakcií medzi derivátmi amoniaku a chlórom (napríklad v plaveckých bazénoch pri reakcii moču plavcov s chlórom, ktorý sa do vody pridáva kvôli dezinfekcii).
V čistej forme je chlorid dusitý vysoko reaktívny. V malých množstvách môže vznikať pri dezinfekcii pitnej vody monochlóramínom, vyššie hladiny môžu dráždiť sliznice. Chlorid dusitý vyrábaný pod obchodnou značkou Agen sa používal na bielenie a dozrievanie múky. Má rovnaký účinok ako slzný plyn, ale nikdy nebol na tento účel používaný.
Príprava a štruktúra.
Zlúčenina sa pripravuje pôsobením chlóru na amónne soli, ako napríklad dusičnan amónny:
Medziprodukty v tejto konverzii sú chlóramín a dichlóramín (NH2Cl, resp. NHCl2).
Podobne ako amoniak, aj chlorid dusitý má pyramídovú molekulu.
Reakcia.
Oxidačné číslo dusíka v chloride dusitom sa často uvažuje ako +3, atómy chlóru potom majú oxidačné číslo −1. Väčšina reaktívnych vlastností je s týmto popisom konzistentné.
Chlorid dusitý sa v horúcej vode hydrolyzuje na amoniak a kyselinu chlórnu:
NCl3 + 3 H2O → NH3 + 3 HClO
Bezpečnosť.
Chlorid dusitý je nebezpečná výbušnina. Je citlivý na svetlo, teplo a prítomnosť organických zlúčenín. Pierre Louis Dulong ho prvýkrát pripravil v roku 1812, pri dvoch explóziách prišiel o dva prsty a oko. Následkom výbuchu chloridu dusitého bol dočasne oslepený Sir Humphry Davy, ktorý preto zamestnal ako svojho spolupracovníka Michaela Faradaya. Belgickí vedci ohlásili možné spojenie medzi chloridom dusitým a vzostupom počtu prípadov astmy u detí, čo nazvali hypotézou bazénového chlóru.
Eurobus

eurobus a.s. je slovenská dopravná spoločnosť sídliaca v Košiciach. Firma prevádzkuje mestskú dopravu v Spišskej Novej Vsi, Rožňave a Smižanoch, prímestskú na 116 linkách v Spišskom, Gemerskom a Košickom regióne, diaľkovú (na 30 linkách v rámci Slovenska aj medzinárodne) a zájazdovú autobusovú prepravu. Disponuje 350 autobusmi v štandardnom aj najmodernejšom prevedení.
Vznikla pričlenením SAD Rožňava a SAD Spišská Nová Ves k bývalému štátnemu podniku SAD Košice (1999), jeho transformáciou na akciovú spoločnosť pod správou Fondu národného majetku (2001) a následným premenovaním spoločnosti na eurobus (2007). Spoločnosť je členom združenia Eurolines a je zapojená v projekte vzájomného uznávania elektronických peňaženiek Slovenský dopravný pas.
História.
Autobusová doprava bola do roku 1952 organizovaná celoštátne v jednotnej organizácii riadenej "Ústredným riaditeľstvom ČSAD" so sídlom v Prahe s podriadeným "oblastným riaditeľstvom" v Bratislave, ktoré spravovalo ČSAD na území Slovenska. Najvyšším orgánom automobilovej dopravy bolo "Ministerstvo dopravy" v Prahe.
V roku 1953 bol vytvorený krajský podnik ČSAD Košice, krorý bol riadený príslušným KNV aj Povereníctvom dopravy. Po zrušení Hlavných správ v roku 1957 bola v blízkosti Ministerstva dopravy zriadená tzv. Ústredná správa, ktorá metodicky riadila cestnú automobilovú dopravu. Príslušné krajské národné výbory zabezpečovali priame riadenie. V roku 1960 sa postupne vytvorili národné podniky ČSAD so sídlom v každom okrese. V tomto období sa bolo zrušené ústredné plánovanie a financovanie ČSAD prostredníctvom ústredných orgánov a ČSAD sa stala samostatným hospodárstvom spravovaným príslušným okresným národným výborom. Národný podnik ČSAD Košice vznikol fúziou všetkých okresných podnikov pôsobiacich na území bývalých krajov Košice a Prešov.
V roku 1993 došlo k zániku Česko-Slovenska a to spôsobilo presun kompetencií a riadenia ČSAD z Ministerstva dopravy v Prahe na Ministerstvo dopravy, pôšt a telekomunikácií v Bratislave a súčasne sa k 1.9.1993 uskutočnilo premenovanie podnikov ČSAD na názov Slovenská autobusová doprava, štátny podnik - SAD, š.p. a k 1.7.1993 k organizačné, hospodárske a finančné odčlenenie osobnej dopravy od všetkých ostatných činností.
Podniky SAD Košice,š.p. a NAD Košice,š.p. ku dňu 30.6.1995 zanikli a dňom 1.7.1995 vznikli z bývalých odštepných závodov osobnej dopravy samostatné štátne podniky. V roku 1995 vznikol štátny podnik "Slovenská autobusová doprava Košická dopravná spoločnosť Košice", neskôr v roku 1999 k nemu pribúdli odštepné závody v Rožňave a Spišskej Novej Vsi. Na základe rozhodnutia MDPaT v roku 2001 dochádza k zrušeniu štátneho podniku bez likvidácie a prechodom všetkého majetku, práv, povinností a záväzkov na Fond národného majetku, ktorý ho ustanovil za akciovú spoločnosť s názvom "SAD-Košická dopravná spoločnosť a.s." v súvislosti s rozhodnutím o privatizácii podniku.
Dňa 16.apríla 2007 sa zmenil obchodný názov spoločnosti na "eurobus, a.s."
Majstrovstvá sveta v hokejbale juniorov 2012

Majstrovstvá sveta v hokejbale juniorov 2012 boli v poradí 7. majstrovstvá sveta juniorov do 20 rokov a 3. majstrovstvá sveta v hokejbale juniorov do 18 a 16 rokov v hokejbale, ktoré organizuje Medzinárodná hokejbalová federácia (ISBHF). Konali sa v Písku a Strakoniciach, v Česku od 18.23. júna 2012, za účasti 7 tímov do 20 rokov, 4 tímov do 18 rokov a 5 tímov do 16 rokov. Nováčikmi turnaja boli Izrael a Spojené kráľovstvo. Pôvodne sa mal turnaj hrať vo švajčiarskom Thune. 
Šampionát bol prvýkrát spoločným podujatím všetkých juniorských vekových kategórií. Minulé juniorské MS v kategórii do 18 a 16 rokov hostil český Most. V kategórii do 20 rokov hostili české Kralupy nad Vltavou prvé MS juniorov v roku 2000.
Víťazmi sa stali v kategórii U20 a U18Kanaďania (tretíkrát, resp. dvakrát) a v kategórii U16Slováci (prvýkrát). Prvýkrát sa ale stalo to, že sa Slovenský hokejbalový tím (v hocijakej vekovej kategórii) neumiestnil na medailových pozíciách. V kategórii dvadsaťročných skončili slovenskí reprezentanti na 4. mieste.
Účastníci.
U20
U18
U16
Konečné poradie.
U20
U18
U16
Matthias Bieber

Matthias Bieber (* 14. marec 1986) je bývalý švajčiarsky hokejový útočník.
Klubový hokej.
Matthias Bieber začal svoju kariéru ako hráč juniorky v nemeckom klube GCK Lions. V prvom tíme pôsobil v rokoch "2002" - "2007" v nemeckej League B. V sezóne 2004/2005 hral súbežne aj za ZSC Lions v National League A. V rokoch "2007" - "2010" hral za SCL Tigers. Od sezóny 2010/11 bol hráčom klubu Kloten Flyers.
Majstrovstvá sveta v inline hokeji

Majstrovstvá sveta v inline hokeji môžu byť:
Encsský obvod

Encsský obvod () je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Encs. Obvody boli zavedené v roku 1994 a zanikli v roku 2014, kedy ich nahradili okresy.
Ótos

Ótos (starogr. "Ὥτος" – "Ótos", ) môže byť:
HK 96 Dynamax Nitra

HK 96 Dynamax Nitra je slovenský hokejový klub z Nitry. Hráva tretiu najvyššiu hokejovú súťaž.
História.
Klub vznikol v roku 1996. 2. hokejovú ligu hrá od roku 2000. Svoj najväčší úspech dosiahol v roku 2010, kedy sa mu podarilo zvíťaziť v 2. hokejovej lige. Tento úspech klub zopakoval v sezóne 2015/16. Do 1. hokejovej ligy sa ani v jednom prípade aj napriek víťazstvu neprihlásil. V sezóne 2017/18 nastúpil za klub aj bývalý reprezentant a hráč NHL Jozef Stümpel.
Športové úspechy.
Slovensko.
 2. hokejová liga
Ótos (mytológia)

Ótos (starogr. "Ὥτος" – "Ótos", ) je v gréckej mytológii jeden z bratov obrovského vzrastu známych ako Alóeovci. 
Otcom Óta bol gigant Alóeus, alebo podľa inej verzie boh morí Poseidón a Ifimedeia. Bratia Ótos a Efialtes rástli rýchlo a vo svojich deviatich rokoch boli už obrovskými obrami. Podľa veštby ich nemohol zabiť ani človek ani boh a keďže boli aj neohrozenými silákmi, to im dodalo také veľké sebavedomie, že sa vystatovali pokorením samotných bohov.
Od hrozieb potom prešli k činom. Začali tým, že zajali boha vojny Area, spútali ho do reťazí a zatvorili do medeného suda. Ares bol v sude potom uväznený trinásť mesiacov a po celý ten čas zavládol na celom svete mier. Bratia následne chceli zničiť samotné sídlo bohov Olymp, dokonca vyhlásili, že bohyne Héru a Artemidu unesú.
Skazu však bratia nedokončili. Podľa jednej verzie ich zabil svojím šípom boh Apolón, podľa druhej sa zjavila bohyňa Artemis v podobe bielej lane, bleskurýchlo prebehla medzi nimi a keď každý z nich po nej vystrelil svoj ​​šíp, smrteľne zasiahli jeden druhého. Ares, boh vojny bol nakoniec oslobodený bohom obchodu Hermom a ľudstvo naďalej sužovali vojny.
MBK SPU Nitra

MBK SPU Nitra je basketbalový klub z Nitry hrajúci najvyššiu slovenskú basketbalovú súťažExtraligu. 
História.
V roku 1952 bola založená "TJ Slávia VŠP Nitra". V roku 1993 klub postúpil do 1. celoštátnej ligy, z ktorej vypadol v roku 1995. V sezóne 2001/2002 sa klubu opätovne podarilo postúpiť do najvyššej súťaže. V prvej sezóne v najvyššej lige sa podarilo Nitre ako nováčikovi skončiť na treťom mieste. V nasledujúcom ročníku postúpil klub až do semifinále a skončil na štvrtom mieste. V sezóne 2004/2005 získala Nitra svoj prvý majstrovský titul. V sezóne 2008/2009 skončilo družstvo na druhom mieste základnej časti, no následne v nadstavbovej časti sa mu podarilo získať druhý titul v klubovej histórií. V nasledujúcej sezóne obsadila Nitra druhé miesto, keď prehrala vo finále s Pezinkom. V sezóne 2010/11 skončila Nitra opäť druhá, keď vo finále podľahla Leviciam. V sezóne 2011/12 sa klub zúčastnil európskeho pohára EuroChallenge, kde v základnej skupine A obsadil 3. miesto.
Calder Cup

Calder Cup je každoročná trofej pre víťaza play-off hokejovej AHL. Pohár je druhým najdlhšie pravidelne udeľovaným (po Stanley Cupe v NHL) klubovým hokejovým ocenením na svete. Prvýkrát bol odovzdaný víťazovi AHL v roku 1937 po jej premiérovej sezóne 1936/37 a odvtedy sa udeľuje každoročne.
Pôvod.
Pohár je pomenovaný po Frankovi Calderovi, ktorý bol prvým prezidentom NHL. Je po ňom pomenovaná aj Calder Memorial Trophy, ktorou je každoročne ocenený najlepší nováčik v NHL.
História.
Najčastejšie trofej získal klub Hershey Bears, ktorý oslavoval jedenásťkrát. Cleveland Barons sú druhí najúspešnejší s deviatimi titulmi a Springfield Indians získali sedem titulov a v rokoch 1960-62 boli jediným klubom, ktorý dokázal vyhrať trofej trikrát po sebe. Trikrát v histórii sa jednej organizácii podarilo vyhrať súčasne Stanley Cup aj Calder cup. V rokoch 1976 a 1977 Montreal Canadiens aj farma Nova Scotia Voyageurs získali obe trofeje. V roku 1995 sa to isté podarilo New Jersey Devils a Albany River Rats.
BK Inpek UKF Nitra

BK Inpek UKF Nitra bol basketbalový klub, ktorý hral v najvyššej Slovenskej basketbalovej súťažiExtralige. 
História.
Klub vznikol v roku 2003. Až do svojho zrušenia v roku 2011 získal trikrát v najvyššej slovenskej súťaži bronz (2007, 2009, 2011). 2-násobné víťazstvo zaznamenal v Stredoeurópskej lige (CEWL).
Športové úspechy.
Extraliga žien
Slovenský pohár
Stredoeurópska liga
Mestská hala Nitra

Mestská hala Nitra je viacúčelová športová hala v Nitre. Nachádza na Dolnočermánskej ul. v Nitre (sídlisko Klokočina). Bola otvorená v roku 2008. Má plochu 12-tisíc štvorcových metrov, bola vybudovaná výlučne z finančných prostriedkov nitrianskeho mestského rozpočtu a spravuje ju Správa športových a rekreačných zariadení v Nitre. V roku 2017 a 2018 sa tu opakovane konali Majstrovstvá Slovenskej republiky v 10 tancoch organizované Akadémiou tanca v Nitre.
Rozmery.
Hracia časť je dlhá 55 metrov a široká 48 metrov. Športová plocha má rozmery 44 x 30,5 metra. V hľadisku je zabudovaných 1 500 pevných sedadiel, no kapacita haly sa dá zvýšiť až na 2 500 divákov.
Zaujímavosti.
V roku 2011 tu slovenský boxer Tomi „Kid“ Kovács zdolal Hamzu Wandera z Ugandy a stal sa európskym šampiónom WBO.
Štadión pod Zoborom

Štadión pod Zoborom je futbalový štadión nachádzajúci sa v Nitre, na ktorom hrá svoje domáce zápasy FC Nitra. Nachádza sa pod hradom v parku Sihoť pri rieke Nitra, vedľa zimného štadióna. Kapacita pôvodného štadióna po posledných úpravách bola 5 050 miest, z toho bolo 3 620 na sedenie. Na konci roka 2017 bola podpísaná zmluva na rekonštrukciu štadióna, ktorá sa začala na začiatku roka 2018. Týkala sa rekonštrukcie hlavnej tribúny a inštalácie vyhrievania trávnika. Po skončení celkovej rekonštrukcie mala byť nová kapacita 7 480 miest s tým, že sa mali vybudovať tri nové zastrešené tribúny. Prestavba štadióna bola hotová na začiatku augusta 2018. Konečná kapacita sa upravila na 7 246 miest. Prestavba stála skoro 8 miliónov euro. Prvý zápas odohral klub FC Nitra na prestavanom štadióne už o pár dní, pričom prehral s FK DAC 1904 Dunajská Streda. K oficiálnemu otvoreniu došlo 7. septembra 2018. Od sezóny 2023 na ňom hráva svoje domáce zápasy tím amerického futbalu Nitra Knights v Českej Lige Amerického Futbalu.
Medzinárodné zápasy.
18 November 2019 Slovensko 3-2 Gruzínsko
2021 UEFA EURO
U21 Kvalifikácia
08 September 2020 Slovensko 1-2 Švajčiarsko
2021 UEFA EURO U21 Kvalifikácia
17 November 2020 Slovensko 6-0 Lichtenšajnsko
2021 UEFA EURO U21 Kvalifikácia
3.September 2021 Slovensko 3-1 Litva 
2023 UEFA EURO U21 Kvalifikácia
12.Oktober 2021 Slovensko 4-0 Malta 
2023 UEFA EURO U21 Kvalifikácia
Heartland rock

Heartland rock je žáner rockovej hudby, ktorý vznikol v 70. rokoch a svoj komerčný vrchol dosiahol v 80. rokoch, kedy sa stal jedným najpredávanejších žánrov v USA. Je charakteristický pramočiarym hudobným štýlom, zapleteným do života triedy modrých golierov a presvedčením, že rocková hudba má aj sociálny a komunitný účel okrem zábavy. Žáner je dokladaný komerčným úspechom spevákov-skladateľov ako Bruce Springsteen, Bob Seger, Tom Petty a John Mellencamp, popri menej známych skupinách ako Southside Johnny and the Asbury Jukes a Iron City Houserockers. V 90. rokoch sa mnoho uznávaných interpretov utiahlo do pozadia a žáner sa stal menej populárnym, ale hlavní interpreti pokračovali v nahrávaní s komerčným úspechom.
VK Bystrina SPU Nitra

VK Bystrina SPU Nitra je volejbalový klub z Nitry hrajúci najvyššiu slovenskú volejbalovú súťaž mužovextraligu. Od sezóny 2016/17 nesie jeho prvé družstvo mediálny názov "VKP Bystrina SPU Nitra.
História.
V roku 1952 bola založená "TJ Slávia SPU Nitra". V tomto období došlo k spojeniu dvoch miestnych klubov Slovana a Slávie do jedného klubu Slávie.
Moravské kniežatstvo

Moravské kniežatstvo bolo kniežatstvo rozprestierajúce sa na území dnešnej južnej Moravy, severovýchodneho Rakúska a západného Slovenska. Mocenským a duchovným centrom ríše bola "Moravia" (pravdepodobne nálezisko Mikulčice-Valy). Prvá správa o Moravanoch je z roku 822 v súvislosti s účasťou "legati Marvanorum" (vyslancov Moravanov) na franskom sneme vo Frankfurte.
Pozadie vzniku.
Na území južnej Moravy a západného Slovenska sa predpokladá kontinuálna existencia kmeňových spoločenstiev, ktoré tvorili Samovu ríšu. Rozvrat Avarskej ríše urýchlilo ťaženie Karola Veľkého, ktorý podnikol v roku 791 vojenskú výpravu až do oblasti Čiech a Moravy. Novozaložené pohraničné marky Franskej ríše priamo ovplyvňovali život Slovanov, ktorí sa dostali pod vplyv Reznianského, Pasovského a Salzburského biskupstva.
Prvým doloženým kniežaťom bol Mojmír I., ktorý v roku 833 vtiahol do Nitrianskeho kniežatstva, vyhnal jej panovníka Pribinu a vytvoril tak Veľkomoravskú ríšu.
Nissan 100NX

Nissan 100NX je športový automobil, ktorý v rokoch 1991 až 1996 vyrábala japonská automobilka Nissan Motors. Nissan 100NX mal v podstate platformu B13 z Nissanu Sentra alebo Sunny, ale s rozdielnou karosériou. Nissan 100NX bol voľným nasledovníkom automobilov Nissan Pulsar NX/Nissan EXA, ktorý sa predával v rokoch 1987 až 1990 a tiež nahradil Nissan Sentra hatchback. Navrhnutý bol pôvodne v Kalifornii.
COP Nitra

COP Nitra (Centrum olympijskej prípravy Nitra) je volejbalový klub z Nitry hrajúci najvyššiu slovenskú volejbalovú súťaž, Extraligu žien. 
História.
Volejbalový oddiel bol založený v roku 1995. Bol zriadený pod záštitou Ministerstva školstva SR pri osemročnom športovom gymnáziu v Nitre. V predchádzajúcich ročníkoch klub štartoval pod názvom "VO ŠG Nitra".
Najväčšie úspechy klubu.
Extraliga žien:
Volley project UKF Nitra

UKF Nitra je volejbalový klub z Nitry hrajúci najvyššiu slovenskú volejbalovú súťaž, Extraligu žien. 
História.
Volejbalový oddiel UKF Nitra reprezentuje Univerzitu Konštantína Filozofa v Nitre. Je stabilný účastník najvyššej súťaže, kde ale zatiaľ nezaznamenal výraznejší úspech, keďže jeho maximom dosiaľ bolo 5. miesto (2008/09 a Extraliga 2009/10).
Najväčšie úspechy klubu.
Extraliga žien:
LG Electronics

LG Electronics (kór. LG전자, KRX: 066570, LSE: LGLD) je juhokórejská a globálna technologická spoločnosť. Sídli na ostrove Yeouido v Soule. Prezident spoločnosti je Yong Nam.
Je to druhý najväčší výrobca televíznych prijímačov a tretí najväčší výrobca mobilných telefónov.
Súčasne je to vlajková loď spoločnosti LG Group, čo je jeden z najväčších konglomerátov zameraných na elektroniku.
Spoločnosť má 75 pobočiek na celom svete, ktoré navrhujú a vyrábajú televízory, domáce spotrebiče a telekomunikačné zariadenia. LG Electronics vlastní Zenith Electronics a ovláda 37,91 percent LG Display.
UDHK ŠG Nitra

 
UDHK ŠG Nitra (Univerzitný dámsky hádzanársky klub Športové gymnázium Nitra) je hádzanársky klub z Nitry hrajúci najvyššiu domácu hádzanársku súťaž, Interligu WHIL. 
História.
Hádzanársky klub vznikol v roku 2002. V roku 2010 sa klub prihlásil do 2. ligy. V sezóne 2011/2012 sa stal účastníkom Interligy WHIL.
Laodameia

Laodameia alebo Láodameia ("Laodameia", ) môže byť v gréckej mytológii:
Chlorid fosforečný

Chlorid fosforečný je jeden z najdôležitejších chloridov fosforu, medzi ďalšie patria chlorid fosforitý a oxychlorid fosforečný. Jeho hlavne využitie je ako chloračné činidlo. Ide o bezfarebnú pevnú látku, komerčné produkty však bývajú nažltlé, pretože sú kontaminované chlorovodíkom.
Príprava.
Chlorid fosforečný sa pripravuje chlórovaním chloridu fosforitého. Táto reakcia bola v roku 2000 použitá na výrobu cca 10 000 ton chloridu fosforečného. 
Chlorid fosforečný existuje v rovnováhe s chloridom fosforitým a chlórom a pri 180 °C je stupeň disociácie cca 40%. Kvôli tejto rovnováhe vzorky chloridu fosforečného často obsahujú chlór, ktorý spôsobuje zelenkasté sfarbenie.
Bezpečnosť.
Chlorid fosforečný za normálneho tlaku pri teplote 162 °C sublimuje. Je nebezpečnou látkou, pretože búrlivo reaguje s vodou. Pri reakcii vzniká chlorovodík a chlór.
Koh-i-noor Hardtmuth

Koh-i-noor Hardtmuth a.s. je český výrobca písacích a výtvarných potrieb sídliaci v Českých Budějoviciach. 
História spoločnosti.
Podnik založil v roku 1790 Josef Hardtmuth vo Viedni. V roku 1802 si nechal podnik patentovať receptúru na výrobu tuhy do ceruziek. V roku 1945 bol podnik znárodnený, v roku 1992 prešiel do súkromného vlastníctva a o dva roky neskôr v roku 1994 ho odkúpil koncern Gama Group.
Barnodaj (album)

Barnodaj je prvý album brnianskej rockovej skupiny The Progress Organization (neskôr používala názov Progres 2), vydaný v roku 1971. 
Popis albumu a jeho história.
Album vznikol začiatkom roku 1971, kedy už skupina takmer pol roka nefungovala. Nahrávanie prebiehalo od 3. do 9. januára 1971 v štúdiu vydavateľstva Supraphon v Prahe-Dejviciach, ako posledný album na štvorstopový magnetofón. "Barnodaj" vyšiel ešte v roku 1971 a hudobní kritici ho hodnotili veľmi kladne (napr. Jaromír Tůma či Jiří Černý), hudobný časopis "Melodie" ho ocenil ako "Desku roku 1972".
Album tvorí 11 skladieb, prvá a posledná sú krátke inštrumentálne skladby. Zvyšok albumu možno rozdeliť na polovice – českú a anglickú. Päť piesní je spievaných po česky (ide o autorské skladby členov skupiny), štyri piesne sú anglické, z nich dve sú prevzaté z repertoáru skupín (The Beatles a Cream), ich aranžmány ale The Progress Organization výrazne prepracovali. Album tvorí akýsi výber piesní, ktoré skupina v rokoch 1968 až 1970 hrávala na koncertoch, na albumovú podobu si ale prizvala dievčenský zbor, sláčikový orchester a dychové nástroje. Názov albumu vymyslel trubkár Jaromír Hnilička, ide o názov jeho dadaistickej básne.
Vydávanie albumu.
"Barnodaj" vyšiel v roku 1971 na LP vo vydavateľstve Supraphon. O rok neskôr vyšla exportná verzia (Supraphon-Artia), ktorá sa odlišovala prebalom a anglickými názvami všetkých skladieb. Tie ale neboli nijak prepracované, sú identické s československou verziou albumu, na ktorej je časť piesní spievaná po česky, časť po anglicky. Reedícia na CD vyšla v roku 1993 vo vydavateľstve Monitor a roku 2006 v FT Records (táto verzia aj s bonusmi).
Zoznam skladieb.
Reedícia vydaná v roku 2006 obsahovala aj nasledujúce bonusy:
Mumlavská hora

Mumlavská hora (tiež "Žlabský vrch", , ) je vrch v západných Krkonošiach, nachádzajúci sa na česko-poľskej hranici  severovýchodne od Harrachova, juhozápadne od Sklarszke Poręby a severozápadne od Lubochu, ktorého je vedľajším vrcholom.
Mumlavská hora je porastená riedkou poškodenou smrečinou a v jej podmáčanej vrcholovej časti, predovšetkým v sedle s Lubochom, sú početné rašeliniská.
Prístup.
Na vrchol nevedie žiadna značená cesta, len neznačený hraničný hrebeňový chodník, ktorý vedie od Szrenice na západ až do Novosvětského sedla, ktoré oddeľuje Krkonoše od Jizerských hôr. Pretože však vrchol leží v I. zóne KRNAPu, platí na túto cestu zákaz vstupu a vrchol je tak neprístupný.
Filip V.

Filip V. môže byť:
Môže to byť aj španielsky kráľ Filip II. ako burgundský vojvoda Filip V.
Žižkův vrch

Žižkův vrch je prírodná rezervácia, bola vyhlásená v roku 2004 a nachádza sa pri obci Mariánské Lázně. Dôvodom ochrany je lesný porast s vysokým podielom buku a prímesou javora aj ďalších listnatých stromov, blížiacich sa zložením pôvodným porastom dotknutej oblasti. Starostlivosťou o lokalitu je poverená správa CHKO Slavkovský les.
Oxid železnatý

Oxid železnatý (FeO) je jedným z oxidov železa. Je to tuhá látka majúca formu čierneho prášku. V prírode sa vyskytuje ako minerál wüstit. Laboratórne sa pripravuje tepelným rozkladom šťavelanu železnatého vo vákuu.
Oxid ceričitý

Oxid ceričitý (CeO2) je binárna zlúčenina kyslíka a céru. Je to biely až bledožltý prášok, nerozpustný vo vode. Používa sa v keramike na výrobu brúseného skla, pri jemnom opracovaní optických prvkov, ako „klenotnícka červeň“ a v stenách niektorých samočistiacich pecí.
Gniewino

Gniewino (kašub. Gniéwino) je obec v Pomoranskom vojvodstve. Je sídlom gminy Gniewino. Leží asi 21 km severozápadne od mesta Wejherowo a 57 km severozápadne od metropoly vojvodstva Gdansku.
V roku 2008 tu žilo 1940 obyvateľov.
Medzinárodné letisko San Francisco

San Francisco International Airport (IATA: SFO, ICAO: KSFO, FAA LID: SFO) je medzinárodné letisko, nachádzajúce sa (13 míľ) južne od mesta San Francisco, medzi mestami Millbrae a San Bruno. Letisko ponúka lety do celej Severnej Ameriky a je hlavnou vstupnou bránou do Európy a Ázie.
Ide o najväčšie letisko v San Francisco Bay Area a druhé najväčšie v Kalifornii po Los Angeles International Airport. V roku 2009 bolo San Francisco International Airport desiate najrušnejšie letisko v Spojených štátoch a dvadsiatym najväčším letiskom na svete v počte cestujúcich. Je piatym najväčším rozbočovačom Spojených štátov, hlavnou základňou pre aerolinky Virgin America a jediným centrom údržby United Airlines.
San Francisco International Airport má početné osobné vybavenie, vrátane viacerých potravinárskych a nápojových zariadení, obchodíkov, uschovňu batožin, verejné sprchy, lekársku kliniku, pomoc pre stratených alebo uviaznutých cestujúcich a vojenský personál. Na niektorých miestach v termináloch letiska San Francisco International Airport je aj trvalá výstava výtvarného umenia. Na letisku je k dispozícií pre verejnosť aj sieť Wi-Fi.
Hoci San Francisco International Airport neleží v meste San Franciso, je v jeho vlastníctve. Prevádzku letiska zabezpečuje SFO Enterprises Inc.
Anni Steuerová

 
 
Anni Steuerová (* 12. február 1913, Metz, Francúzsko - † po 1995, Mülheim, Nemecko) bola nemecká atlétka.
Na Letných olympijských hrách 1936 v Berlíne získala v disciplíne beh na 80 m cez prekážky striebornú medailu. Za prvou Taliankou Ondina Vallovou zaostala podľa elektronického merania o 0,061 s. Pred treťou Kanaďankou Betty Taylorovou mala náskok podľa elektronického merania 0,002 s. Podľa ručného merania mali všetky tri medailistky čas 11,7 s. Finále sa bežalo 6. augusta.
Sándor Tarics

Sándor Tarics (* 23. september 1913, Budapešť, Maďarsko† 21. máj 2016, San Francisco, Kalifornia, USA) bol maďarský vodnopólista a architekt. 
Bol najdlhšie žijúcim olympijských víťazom.
Bol jedným z 11 hráčov maďarského mužstva počas Olympijských hier 1936 v Berlíne. Hral v dvoch zápasoch a strelil dva góly.
Majstrovstvá Južnej Ameriky v basketbale

Majstrovstvá Južnej Ameriky v basketbale je najvyššie juhoamerické podujatie národných družstiev v basketbale, ktoré riadi Juhoamerická basketbalová asociácia (ABASU) (do roku 2008 to bola Juhoamerická basketbalová konfederácia (CONSUBASQUET)) v spolupráci s FIBA America. Jeho história siaha do roku 1930, kedy sa v Uruguaji konali prvé majstrovstvá Južnej Ameriky mužov. Ženský turnaj mal premiéru o 16 rokov neskôr, v roku 1946 v Čile. Majstrovstvá prebiehajú s 2-ročnou periodicitou. Dominujú v nich tímy Brazílie a u mužov aj tímy Argentíny a Uruguaja.
Majstrovstvá Južnej Ameriky tiež slúžia ako kvalifikácia juhoamerických družstiev na majstrovstvá Ameriky či basketbalový turnaj Panamerických hier.
Segregácia

Segregácia (z lat."segregatio" = oddelenie &lt; "segregare" = oddeliť (napr. od stáda) &lt; "se" = pre seba, roz- + "grex" = stádo, kŕdeľ; sociologický význam však pochádza z angl. "segregation") môže byť:
Konstantinos Tsiklitiras

 
 
 
Konstantinos Tsiklitiras (grécky: Κωνσταντίνος Τσικλητήρας;* 30. október 1888, Pylos, Grécke kráľovstvo – † 10. február 1913, Atény) bol grécky atlét a olympijský šampión. 
Bojoval v bitke pri Bizani. Zomrel vo veku 24 rokov na meningitídu. Je pochovaný v rodinnom hrobe v Patre, spolu s ďalšími troma členmi, ktorí sa zúčastnili na olympijských hrách.
Kariéra.
Venoval sa aj futbalu, hrával za Panathinaikos FC a vodnému pólu. Športovú kariéru ukončil v roku 1913, kedy sa prihlásil ako dobrovoľník do prvej Balkánskej vojny.
V atletike prekonal v roku 1912 svetový rekord v skoku do diaľky z miesta z 3,47 m na 3,505 m. Vylepšil teda starý svetový rekord Raya Ewryho z 1904 o 3,5 cm.
Letné olympijské hry 1908.
Na Letných olympijských hrách 1908 v Londýne získal dve strieborné medaily. V skoku do diaľky z miesta skončil na druhom mieste výkonom 3,235 m. Pred tretím Američanom Martinom Sheridanom mal náskok pol centimetra. Za víťazom Rayom Ewrym zaostal o 9,5 cm.
Na druhom mieste skončil aj v disciplíne skok do výšky z miesta. Súťaž vyhral Ray Ewry výkonom 1,57 m. Konstantinos Tsiklitiras skončil na delenom druhom mieste výkonom 1,55 m spolu s Johnom Billerom z USA. Pred štvrtým miestom Franka Holmesa mali náskok 3 cm.
Letné olympijské hry 1912.
Na Letných olympijských hrách 1912 v Štokholme už získal zlatú medailu. V skoku do diaľky z miesta, teda v disciplíne, kde skončil na ostatných olympijských hrách na 2. mieste, vyhral. Výkonom 337 cm len o jeden centimeter zdolal druhého Platta Adamsa. Na treťom mieste skončil výkonom 320 cm Benjamin Adams. Stal sa tak posledným olympijským víťazom v tejto disciplíne, keďže už na žiadnych olympijských hrách sa v nej nesúťažilo.
Bronzovú medailu získal v disciplíne skok do výšky z miesta. Výkonom 1,55 m zaostal o päť cm za druhým Benjaminom Adamsom a o osem za prvým Plattom Adamsom.